Source: https://www.nitrianskepravno.sk/vzn-c-9-2016-o-urceni-vysky-dotacie-na-prevadzku-a-mzdy-na-ziaka-na-rok-2017-2016-9-vzn/mid/326398/.html
Timestamp: 2019-09-19 00:40:22+00:00
Document Index: 5230245

Matched Legal Cases: ['§ 6', '§ 6', '§ 19', '§ 7', '§ 2', '§ 2', '§ 6', '§ 6']

VZN č. 9/2016 - o určení výšky dotácie na prevádzku a mzdy na žiaka na rok 2017
č. 9/2016
o určení výšky dotácie na prevádzku a mzdy na žiaka základnej umeleckej školy a školských zariadení
so sídlom na území obce Nitrianske Pravno na rok 2017
Obecné zastupiteľstvo obce Nitrianske Pravno vo veciach územnej samosprávy v zmysle
§ 6 ods.1 zákona č.369/1990 Zbierky o obecnom zriadení v znení neskorších právny predpisov, § 6 ods.2 a ods. 12 písm. d/ zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č.523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto: Všeobecne záväznom nariadení
Všeobecne záväzné nariadenie obce určuje výšku a účel použitia dotácie na prevádzku a mzdy na žiaka základnej umeleckej školy, dieťa materskej školy a školských zariadení so sídlom na území obce Nitrianske Pravno, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva SR.
Príjemcom dotácie podľa tohto nariadenia sú zariadenia, ktoré sú súčasťou Spojenej školy v zriaďovateľskej pôsobnosti obce.
1/ Základná umelecká škola v Nitrianskom Pravne
2/ Materská škola v Nitrianskom Pravne
3/ Školský klub detí v Nitrianskom Pravne
4/ ŠJ pri MŠ v Nitrianskom Pravne
5/ ŠJ pri ZŠ v Nitrianskom Pravne
1/ Výška dotácie na príslušný kalendárny rok na prevádzku a mzdy na žiaka základnej umeleckej školy, dieťa materskej školy a školských zariadení / ŠKD, ŠJ pri ZŠ a ŠJ pri MŠ/ v zriaďovateľskej pôsobnosti obce je určená v prílohe č.1 všeobecne záväzného nariadenia
2/ Prijímateľ dotácie podľa § 2 tohoto VZN je oprávnený použiť dotáciu len na úhradu osobných a prevádzkových nákladov základnej umeleckej školy, materskej školy a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.
3/ V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.
Obec poskytne príjemcovi podľa § 2 tohoto VZN dotáciu mesačne /vo výške jednej dvanástiny z dotácie na príslušný kalendárny rok/ do 25. dňa príslušného mesiaca.
1/ Na ustanovenia súvisiace s určením výšky dotácie na prevádzku a mzdy na žiaka základnej umeleckej školy, dieťa materskej školy a žiaka školského zariadenia so sídlom na území obce Nitrianske Pravno, neupravené týmto všeobecne záväzným nariadením, sa vzťahujú príslušné právne predpisy.
2/ Príloha č.1 sa bude aktualizovať po schválení štátneho rozpočtu Slovenskej republiky na nasledujúci rok, kde sa zverejní výška rozpočtových podielov obcí na výnose dane z príjmov fyzických osôb. Dotácia na žiaka sa prepočíta podľa počtu žiakov k 15.9. predchádzajúceho kalendárneho roka. Aktualizácia prílohy sa nepovažuje za zmenu tohto VZN.
3. V zmysle § 6 ods. 3 Zákona č. 369/1990 Zb. o obecnom zriadení v znení neskorších predpisov bol návrh tohto VZN zverejnený na úradnej tabuli Obce Nitr. Pravno a na internetovej stránke Obce Nitr. Pravno www.nitrianskepravno.sk od 30. 11. 2016.
4. Tento Návrh VZN č. 9/2016 bol schválený Obecným zastupiteľstvom v Nitrianskom Pravne dňa 15. 12. 2016 uznesením číslo 6/2016 3/5-vou väčšinou prítomných poslancov.
5. VZN č. 9/2016 je v zmysle § 6 ods. 8 zákona č. 369/1990 Zb. o obecnom zriadení v znení neskorších predpisov účinné od 1. 1. 2017.
6. Dňom účinnosti tohto VZN č. 9/2016 sa zrušuje VZN č. 7/2015 schválený dňa 10. 12. 2015.
Dotácia na rok 2017 na prevádzku a mzdy na žiaka základnej umeleckej školy a dieťaťa materskej školy a školských zariadení v zriaďovateľskej pôsobnosti obce
Kategória škôl a školských zariadení Dotácia na mzdy a prevádzku na žiaka
v €na rok Počet žiakov k 15.9.2016 koef. Výška ročnej dotácie
Základná umelecká škola skupinová, individuálna 65,26
Skupinová 120 x 7
Individuál. 98 x 11,4 1.957,20
127.727,- €
Materská škola bez rozdielu
veku a ŠJ pri MŠ
65,26 102 x 27,3 = 2.784,60 181.723,- €
Školský klub detí 65,26 x 1,6 782,40 51.060,- €
Zariadenie školského
stravovania pri ZŠ
65,26 489 x 1,8 880,20 57.442,- €
CVČ 65,26 306 x 1,1 = 336,60 73 21.967,-
Návrh výšky dotácie na originálne kompetencie : 425.000,- € -
(67.2 kB)VZN č. 9/2016 - o určení výšky dotácie na prevádzku a mzdy na žiaka
Zverejnené 28.11.2016 -Spravca-
5039141